Крушэнне цягніка «Вільня — Мінск» на перагоне «Радашковічы — Заслаўе» адбылося 5 кастрычніка 1919 года. Падзея адбылася падчас вайны Савецкай Расіі з Польшчай, таму яна не атрымала маштабнага асвятлення. Частка інфармацыі запісана са слоў сведкаў трагедыі. Паводле звестак газеты «Мінскі кур’ер», стрэлачнік у Радашковічах памылкова накіраваў цягнік, які вёз вайскоўцаў і цывільных пасажыраў з Вільні ў Мінск на другі пуць, дзе цягнік рэзка пайшоў са схілу і звіліўся з чыгуначнага маста паміж Радашковічамі і Заслаўем. У выніку аварыі загінулі на месцы 23 чалавекі, і каля 100 атрымалі раненні Параненых эвакуіравалі на двух санітарных цягніках у Мінск і Маладзечна, у Мінску 55 параненых размясцілі у польскім ваенным шпіталі. У выніку расследавання вінаватымі прызналі супрацоўнікаў станцыі Радашковічы, якія былі аддадзены пад суд.